Aadama itk
"Aadama itk" (ingl "Adam's Lament") on Arvo Pärdi 2009. aastal valminud muusikateos vokaalansamblile, segakoorile ja keelpilliorkestrile. Teose kestus on 24 minutit. Selle kandsid 7. juunil 2010 esimest korda ette Eesti Filharmoonia Kammerkoor, ansambel Vox Clamantis ja Borusani Filharmooniaorkester (dirigent Tõnu Kaljuste). Teose tekstiosa autor on püha Siluan Athoselt ja see kantakse ette kirikuslaavi keeles.